**Nota informativă**

la proiectul hotărîrii Guvernului

„Pentru aprobarea Regulamentului privind modul
de acordare din bugetul de stat a compensațiilor salariaților din sectorul privat participanți la Programul de stat „Prima casă””

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul hotărîrii de Guvern „ Pentru aprobarea Regulamentului privind modul de acordare din bugetul de stat a compensațiilor salariaților din sectorul privat participanți la Programul de stat „Prima casă” a fost elaborat de Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite**
 |
| Prin aprobarea Legii nr.293 din 21 decembrie 2017 a fost lansat Programul de stat ”Prima casă”, care are drept scop facilitarea accesului persoanelor fizice la procurarea unei locuințe prin contractarea de credite ipotecare garantate parțial de stat.Legea prevede participația proprie inițială la Program de cel puțin 10% din prețul de procurare a locuinței, restul creditului ipotecar, de rînd cu plățile aferente, urmînd a fi achitat într-o perioadă ce cel mult 25 ani,Întru diminuarea poverii financiare a creditului ipotecar asupra salariaților din sectorul privat al economiei se propune compensarea parțială ( de pînă la 50 la sută) din bugetul de stat a cheltuielilor efectuate în acest scop.Scopul urmărit prin promovarea și implementarea acestui proiect constă în acordarea unui suport financiar către salariații din sectorul privat al economiei în obținerea primei locuințe prin facilitarea accesului la credite ipotecare, crearea condițiilor optime pentru creșterea termenului de scadență a creditelor ipotecare, reducerea migrației în rîndul tinerilor (potrivit studiilor de specialitate, lipsa unei locuințe este cauza principală pentru care tinerii moldoveni decid să emigreze), creșterea ratei de angajări oficiale în sectorul privat.Totodată, acesta va servi drept un instrument de minimizare a achitării salariilor „în plic”. |
| 1. **Principalele prevederi ale proiectului și evidențierea elementelor noi**
 |
| Proiectul prevede aprobarea, a unui Regulament ce reglementează modul de stabilire a mărimii compensațiilor, procedura de acordare a compensațiilor și modul de utilizare a mijloacelor respective pe parcursul anului bugetar.Regulamentul stabilește formula de calcul a compensațiilor oferite reieșind din costul maximal al unei locuințe de 600 mii lei, cu compensarea treptată de pînă la 50 la sută din suma de bază a creditului ipotecar, dar nu mai mult decît 10%, după caz 15% din salariul calculat al solicitantului, pe parcursul a 25 ani și menținerea formulei respective indiferent de termenul contractual.În cazul în care beneficiarul se încadrează în categoriile de participanți ca salariat al sectorului privat și ca părinte cu copii, mărimea compensației cumulative nu poate depăși valoarea 100% din valoarea creditului ipotecar (suma principală), care nu include dobînzile aferente, comisionul de garantare și alte plăți bancare.Beneficiarii de compensații bănești în conformitate cu prezentul Regulament, nu pot fi, simultan și beneficiari ai programului destinat angajaților din sectorul public reglementat de Hotărârea Guvernului nr. 567/2018 pentru aprobarea Regulamentului privind modul de acordare din bugetul de stat a compensațiilor pentru angajații din sector public, participanți în cadrul Programului de stat “Prima casă”.Cererile de acordare a compensațiilor vor fi înregistrate în registrul electronic al cererilor de acordare a compensațiilor disponibil pe pagina web oficială a Programului de stat ”Prima casă”.Transferul compensației se prevede a fi efectuat lunar, dacă este disponibilă informația cu privire la fondul de salarizare și a altor recompense obținute de către beneficiar și reflectat în darea de seamă privind impozitul pe venit, privind primele de asigurare obligatorie de asistență medicală reținute și contribuțiile de asigurări sociale de stat obligatorii calculate aferentă lunii anterioare ce precede luna de acordare a compensației, direct la contul bancar utilizat de către solicitant la instituția creditară pentru decontările aferente creditului ipotecar, pentru a garanta utilizarea conform destinației a mijloacelor alocate din bugetul de stat. |
| 1. **Fundamentarea economico-financiară**
 |
| Adoptarea proiectului de hotărîre va implica costuri financiare, care urmează a fi prevăzute anual în bugetul de stat. Pentru anul 2019, volumul de alocații prevăzut în acest scop constituie 20 mil. lei, incluse în bugetul de stat pe anul curent. Suma respectivă va fi ajustată anual în funcție de solicitările parvenite de la autorități publice și resursele disponibile în buget. |
| 1. **Avizarea și consultarea publică a proiectului**
 |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul hotărîrii Guvernului „Pentru aprobarea Regulamentului privind modul de acordare din bugetul de stat a compensațiilor salariaților din sectorul privat al economiei participanți la Programul de stat „Prima casă”” a fost plasat pe pagina web oficială a Ministerului Finanțelor ([www.mf.gov.md](http://www.mf.gov.md)), în compartimentul ”Transparenţa decizională”. Proiectul se remite spre avizare autorităților și instituțiilor interesate, precum şi se va prezenta pentru a fi supus expertizei juridice și anticorupţie.**MINISTRU Ion CHICU** |